mk en mk en en ru mk en en es es tr en en en uk mk mk mk en en es es tr en en en ru mk mk mk mk en en es es tr en en en mk mk mk mk mk mk mk mk mk mk mk ru mk en en es es tr en en en uk mk mk en ru mk en en es es tr en en en mk mk mk mk mk mk mk mk mk mk mk mk en hbs_cyr hbs_cyr mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk en mk mk mk mk mk mk en mk mk mk mk mk mk mk mk mk mk en en es es tr en en en hbs_cyr mk mk mk mk mk mk mk mk mk mk mk mk mk mk mk mk mk hbs_cyr mk en en es es tr en en en mk mk mk mk mk ru mk mk mk mk en en es es tr en en en uk mk mk mk mk mk mk mk mk mk en hbs_cyr en en en en en en mk mk mk mk hbs_cyr en en en en en en en en en en en en en en en en en en en en en en en en en en en en en en en en en en en en en en fr fr fr fr fr en en en en en en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr en en ru nb en en ru en nl tr it en de en de en en fr en en it zh en es en en en en en en en en fr en en en en en
проект – Блог на Македонското научно здружение за аутизам
ИНФОРМАЦИЈА ДО МЕДИУМИТЕ ЗА ПРОЕКТОТ ISEC-ADE
Пристапно дигитално образование за ученици со аутизам и интелектуална попреченост: Иновативни решенија и подобрување на компетенциите на едукаторите. Проектот ISEC-ADE (Пристапно дигитално образование за ученици со аутизам и интелектуална попреченост: иновативни решенија и подобрување на компетенциите на едукаторите), беше започнат во 2022 година од меѓународен конзорциум партнери со поддршка од Еразмус плус програмата на Европската унија, како одговор на проширувањето на образовниот јаз и влошување на нееднаквостите на учениците со состојби на аутистичниот спектар (САС) и интелектуална попреченост (ИП) низ Европа, каде што пристапот до можностите за учење што ги нуди дигиталната технологија за ученици со САС и ИП е многу ограничен. Образовниот систем се повеќе е дел од дигиталната трансформација и може да ги искористи нејзините придобивки и можности. Сепак, исто така, треба ефикасно да управува со ризиците од дигиталната трансформација, вклучувајќи го и ризикот од дигитален јаз каде што одредени луѓе можат да имаат повеќе корист од другите. Според ЕАСПД (2020) искуството среде пандемијата на коронавирус, покажа континуирана сегрегација на лицата со попреченост во образовните услови. Оваа сегрегација особено ја доживуваат учениците со „невидливи попречености“ како што се состојбите на аутистичниот спектар (САС) и интелектуалната попреченост (ИП). ISEC-ADE вклучува 6 партнери од академската заедница, експерти за аутизам, професионалци за образование и семејства и тоа од: Македонија се: Македонското научно здружение за аутизам и Аутизам институтот, од Бугарија е: Центар за специјална образовна поддршка „Д-р Петер Берон“, од Кипар е Шипкон, од Грција се: Циклизис и ДАДАА. За ISEC ADE конзорциумот, императив се образовните потреби на учениците со САС и ИП да бидат соодветно адресирани за време на дигиталната трансформација во образованието, без оглед на нивниот тип на школување, имплементирање на правата на лицата со попреченост на инклузивно, достапно и висококвалитетно образование на сите нивоа (UNCRPD). Затоа, главната цел на проектот е да се намали дигиталниот јаз во образованието за ученици со аутизам преку обезбедување инфраструктура за дигитално учење со отворен пристап (веб-апликација) достапна за учениците со аутизам и платформа за споделување на отворени образовни ресурси. Ова ќе одговори на главните предизвици со кои се соочуваат училишните системи поради недостатокот на дигитални алатки и образовни содржини за учениците со САС и ИП. Сепак, на едукаторите им треба збир на дигитални компетенции специфични за нивната професија за да можат да го искористат потенцијалот на дигиталните технологии за подобрување и иновирање на образованието, како и наставни компетенции специфични за САС и ИП. Во однос на оваа потреба, ќе се обезбеди натамошна поддршка на образовната заедница со методолошки насоки за имплементација на дигиталната алатка за достапни и квалитетни можности за учење, како и можности за професионален развој на воспитувачите, бидејќи тие работат на обезбедување на правично образовно искуство за ученици со аутизам и интелектуална попреченост.
ISEC-ADE, аутизам, дигитално образование, Еразмус плус, интелектуална попреченост, проект, учење
Состанок на конзорциумот од Еразмус плус проектот ЛЕБЕЛ
Од 13 до 15 јуни Македонското научно здружение за аутизам ќе биде домаќин на колеги и колешки од странство во рамките на Еразмус плус проектот ЛЕБЕЛ. Повеќе за активностите на проектот може да најдете ОВДЕ. Гостите ни доаѓаат од следните организации: Eskişehir AFAD, YERSIS, Turkish Down Syndrome Association, ESOGU UZEM, Tohum Autism Foundation, сите од Турција, European Down Syndrome Association, со седиште во Брисел и Univеrsity Cattolica Del Sacro Cuore од Италија. Состаноците ќе се одржуваат на Филозофскиот факултет во Скопје, заради што благодариме на Деканатот за отстапениот простор и ресурси. На состанокот ќе стане збор за досегашните проектни активности, напредокот на веб страницата и речникот, планови за идни состаноци. Инаку проектот трае до 31 декември оваа година и е финансисран од Еразмус програмата на ЕК. Покрај официјалната програма ќе има и богат социјален дел. По неколку години пауза и ние да бидеме домаќини на значаен состанок.
Еразмус плус, јуни 2022, ЛЕБЕЛ, МНЗА, проект, состанок, Филозофски факултет
Сертифицирање на аутизам пријателски места
Почитувани директори на основните и средните училишта,
Македонското научно здружение за аутизам (МНЗА) и партнерите од Autism Friendly Spaces конзорциумот, го креираа Autism Friendly системот за сертификација на јавни институции, приватни компании и граѓански организации кои умеат да покажат повисока општествена одговорност, свесност и разбирање и се подготвени да направат одредени прилагодувања за да бидат попристапни за лицата и децата со аутизам.
Во оваа прилика, Ве покануваме да бидете дел од првите сертифицирани Autism Friendly места во Европа.
За нас, училиштата имаат посебно значење во оваа иницијатива, затоа што прилагодениот (autism friendly) училишен простор, кој учениците го посетуваат секојдневно, ќе донесе значајни придобивки за нив. Од друга страна, училиштата кои се стремат да бидат инклузивни, или ги поддржуваат инклузивните вредности, имаат обврска да обезбедат еднакви услови за развој на сите ученици. Поради ова, сметаме дека инклузивните основни општински училишта, како и основните училишта со ресурсен центар, можат да имаат стратешки и развоен интерес да се вклучат во оваа важна иницијатива.
Сертификацијата е бесплатна и им овозможува на различните ентитети да го добијат Autism Friendly сертификатот, како знак на препознавање, кој може да се постави на веб страна и социјални медиуми.  Со добивање на сертификатот, организацијата ќе биде поставена на мапата на Autism Friendly места на autismfriendlyspaces.eu  и на мобилната апликација достапна на Google Play. Првите сертифицирани организации може да учествуваат на националната промоција на Системот за сертификација во организација на МНЗА, како и на европската промоција во организација на Autism – Europe од Белгија.
Што е потребно за да се добие сертификатот?
Да се назначи најмалку двајца вработени во организацијата како Аутизам амбасадори, кои ќе се запознаат подетално со темата преку неколку внимателно дизјнирани онлајн модули и ќе се стекнат со сертификат за завршена обука. Обуката е асинхрона, така што следењето на модулите може да се прилагоди на временските можности и тековните обврски.
Во координација со Аутизам амбасадорите, потребно е организацијата да направи одредени прилагодувања во однос на пристапноста на физичкиот простор и информациите, со цел да понуди услови прилагодени за учениците со аутизам.
Прилагодувањата се доста широки и зависат во голема мера од самиот простор, како и од можностите и ограничувањата на организацијата, во рамката на разумни прилагодувања, согласно КПЛП. Во публикацијата ИО2 – Критериуми во прилог на оваа покана, одвоивме неколку примери на типични прилагодувања кои се применливи во училишен простор. Македонското научно здружение за аутизам Ви стои на располагање, во рамки на својата експертиза, за консултации и фасцилитирање на процесот на прилагодување на просторот, како и пристапноста до информации за учениците со аутизам.
Доколку ја препознавате вредноста на оваа иницијатива, и сте заинтересирани да се вклучите, Ве молиме контактирајте ја м-р Ивана Василевска Петровска, на оваа е-пошта: vicepresident@mssa.org.mk.
Autism Friendly Spaces, аутизам, Аутизам Европа, МНЗА, проект
Индивидуално насочено планирање кај лица со АСН
Во вторник на 22 јуни на платформата ЗУМ почнуваме со обуките кои ви ги ветивме минатиот месец. Тоа ќе бидат 5 модули од кои за 3 ќе ви бидат обезбедени вебинари, а другите два ќе ги учите самостојно. Се пријавија 46 учесници, а списокот за пријавување е затворен. Иако предвидениот број требаше да биде 20-25, ние направивме отстапка и дозволивме да учествуваат 46 учесници кои за да добијат сертификат мора да бидат присутни на сите 3 вебинари. Во прилог агендата за првиот модул.
АСН, аутизам, вебинар, ИНП, МНЗА, модул, проект
Завршен извештај за проект од Комерцијална банка-Скопје
Почитувани колешки и колеги, драги родители на деца со АСН
Чувствувам потреба како транспарентен човек да споделам делови од завршниот извештај што го поднесов до финансиерот на проектот „Родителите не ги оставаме сами“ Комерцијална банка АД Скопје. Во продолжение извадоци:
Македонското научно здружение за аутизам е прво вакво здружение кое редовно комуницира со семејствата и добро ги познава проблемите со кои се соочуваат при што на разни начини се бараат решенија за нивно надминување. Врз основа на контактите, спроведените научни истражувања и состојбите на теренот, веќе подолго време произлегува потребата за подобар начин на информирање, почести средби на тематски вебинари поврзани со аутизмот, креирање на материјали за поддршка, како и психосоцијална поддршка на семејствата на децата со аутизам и пошироката заедница. МНЗА работи 21 година на подигнување на свесноста за АСН и подобрување на квалитетот на живот на семејствата кои имаат деца и лица со АСН.
Целта на овој проект беше да се направат онлајн советодавни прегледи на децата со АСН, да се направат обуки и едукација на родителите за проблемите и потребите со кои се среќаваат децата со аутистичен спектар на нарушувања и да се креираат материјали кои ќе можат слободно да се симнуваат од веб страницата на МНЗА.
Програмата за обука беше дизајнирана да им обезбеди на учесниците сеопфатно запознавање и информации за понатамошно развивање на нивните вештини, методите и етиката поврзани со процесот на едукација на децата со АСН.
Целокупната програма за обука беше реализирана преку шест модули:
Проблеми во исхрана и спиење кај аутистичен спектар на нарушувања – проф. д-р мед. Владимир Трајковски
Поттикнување на самостојноста и разбирањето кај деца со аутизам – м-р Ивана Василевска Петровска
Интерактивни игри за развој на основните социјални вештини кај децата со АСН – Весна Филиповска
Нутриција и ментално здравје кај деца со аутистичен спектар на нарушувања – проф. д-р мед. Владимир Трајковски
Поттикнување на комуникацијата и социјалниот развој кај деца со аутизам – м-р Ивана Василевска Петровска
Интерактивни активности за развој на социјалната комуникација кај деца со аутизам – Весна Филиповска
Програмските модули за обука беа реализирани во периодот од март 2021 до април 2021 година. Во текот на периодот на спроведување на обуката беа испорачани 4 вебинари (по 2 во секој циклус со време траење од 4 часа, три модули во првиот и три модули во вториот ден). Бројот на учесници по циклус на обука беше од 10 до 30 родители.
Во месец март 2021 година беа реализирани два вебинари:
На 5 март со 30 учесници
На 10 март со 26 учесници
Во месец април 2021 година беа реализирани два вебинари:
На 2 април со 18 учесници
На 7 април со 10 учесници.
Во реaлизацијата на 6-те програмските модули, односно 4-те вебинари, учествуваа вкупно 84 родители. За сите вебинари постојат фотографии кои може да се најдат на Фејсбук страницата на здружението https://www.facebook.com/MSSAutism.
Третмани на деца со АСН
Третманите на децата со АСН беа изведени во два приватни центри за стимулација и развој и тоа во „Гаспар“ од Скопје и „Старс“ од Велес во периодот март-април 2021 година.
Во „Гаспар“ центарот беа изведени 20 неурофидбек третмани, 5 логопедски третмани и 25 дефектолошки третмани на вкупно 5 деца.
Во „Старс“ центарот беа изведени 60 дефектолошки третмани и тоа на 5 деца по 12 часови.
Дијагностичко консултативни и советодавни прегледи
Во периодот од јануари до април 2021 година проф. д-р Владимир Трајковски направи дијагностичко консултативни и советодавни прегледи на 25 деца со АСН преку онлајн програмот Скајп. Прегледите беа во времетраење од 30 до 60 минути зависно од дете до дете. За сите постои документација со фотографија од прегледот. Беше констатирана или потврдена дијагнозата АСН. Беше посочен биомедицински третман и други битни совети за подобра рехабилитација. Во текот на сите прегледи беше пружена и психосоцијална поддршка на семејствата како и охрабрување со насоки за понатамошен третман.
Изработка на отворени образовни ресурси (ООР) и материјали за поддршка на деца и лица со аутизам
Во периодот од јануари до април 2021 година м-р Ивана Василевска Петровска и Весна Филиповска изработија отворени образовни ресурси (ООР) и материјали за поддршка на деца и лица со аутизам кои се прикачени на веб страницата на МНЗА и може слободно да се симнуваат, да се гледаат и да се користат.
М-р Ивана Василевска Петровска ги заврши следните задачи:
Подготовка на едитабилни визуелни распореди во дигитална форма – 4 документи
Подготовка едитабилни табли за избор во дигитална форма – 3 документи
Подготовка на едитабилни токен системи во дигитална форма – 4  документи
Изработка на интерактивна игра за препознавање емоции кај други – 1 документ
Изработка на интерактивна игра за увежбување на гестот за покажување – 1 документ
Изработка на едитабилни социјални приказни во дигитален формат – 10 документи
Изработка на видео упатства за секој тип на материјали – 15 видео записи.
Весна Филиповска ги заврши следните задачи:
Изработка на едитабилни социјални приказни во дигитален формат – 11 документи
Активност за препознавање емоции кај себе во дигитален формат – 1 документ
Подготовка на визуелен распоред за социјална игра, во дигитален формат – 1 документ
Подготовка на визуелни знаци во дигитален формат – 1 документ
Подготовка на визуелен распоред за анализа на задача, дигитален формат – 1 документ
Изработка на видео упатства за секој тип на материјали – 15 видео записи.
Од изведените 4 обуки, како и од анализата на коментарите на родителите може да се изведат следните заклучоци:
Кај родителите постоеше ниско ниво на познавање на проблематиката на аутистичниот спектар на нарушувања (АСН);
Кај нив постоеше голем интерес за добивање на нови информации поврзани со проблемот;
Повеќе од оправдано е спроведувањето на овој проект бидејќи родителите добија доста корисни теоретски и практични инфомрации поврзани со АСН, добија совети за третман и рехабилитација на нивните деца, добија отворени образовни ресурси кои можат да ги симнат слободно во секое време и секако некои од нив добија бесплатни третмани во двата горенаведени центри;
Аутистичниот спектар на нарушувања претставува сериозен ментално здравствен, образовен, финансиски и социјален проблем во Македонија и затоа треба да биде национален приоритет.
Врз основа на изнесените заклучоци, МНЗА ги дава следните предлози:
Неопходна е доедукација за АСН на сите родители на деца со АСН;
Се укажува потреба од понатамошна соработка меѓу општествено одговорни компании и Македонското научно здружение за аутизам;
Ќе биде од огромно значење ако и другите општествено одговорни компании го следат примерот на Комерцијална банка АД Скопје и поддржат вакви слични проекти;
Потребна е интензивна соработка меѓу приватниот сектор, НВО секторот и ресорните министерства со цел подобра специјална едукација и рехабилитација на оваа категорија ранливи деца;
На државно ниво неопходно е креирање на национален регистер за АСН и градење на национална стратегија за деца и лица со АСН.
аутизам, деца со АСН, завршен извештај, Комерцијална банка, МНЗА, Претседател, проект, родители, Родителите не ги оставаме сами
МНЗА започна со реализација на новиот проект во соработка со Општина Карпош
trajkovski / December 24, 2020December 24, 2020 / Projects
Почитувани колешки и колеги,
Со особено задоволство сакаме да ве известиме дека МНЗА започна со реализација на проектот: „Зајакнување на капацитетите кај професионалците за проблемите и потребите на децата со аутистичен спектар на нарушувања, во предучилишните и училишните установи“ со финансиска поддршка од општината Карпош, Скопје. Првата обука се реализираше со вработените од градинката „Пролет“ на 22 и 23 декември 2020 година преку платформата ЗУМ. Во обуката учествуваа околу 70-тина учесници од оваа предучилишна установа од територијата на општината Карпош.
Вработените во погореспоменатите предучилишни и училишните установи во Општина Карпош – Скопје ќе се запознаат со сите аспекти на аутизмот како проблем во општеството, на семејството и на институциите (детекција, дијагностика, едукација, современи методи на пристап при третманот на аутизмот, адаптација на просторот и материјалите за работа, како и социјалната заштита на лицата со АСН).
Планирање на развој на услуги кои им се потребни на децата со аутизам и нивните семејства со кои би им се подобрило функционирањето во општествената заедница и соработка заради задоволување на индивидуалните потреби на детето со аутизам и семејството.
Донесување заклучоци за идните насоки на делување, преку комуникација и размена на искуства меѓу родителите и дружење на родителите и децата со одржување на заеднички средби.
Целна група, целно подрачје и локација:
Целната група се вработените во погореспоменатита пет предучилишни и пет училишни установи, децата  и родителите.
Целно подрачје и локација е општина Карпош.
Со проектот се очекува да се зголеми јавната свест, знаењата и информираноста за инклузија на деца со аутизам,  поддршка на нивните семејства и нивните права, а преку обезбедување на дидактички материјали да се зголеми квалитетот на третманот на децата со аутизам.
Предавачи на обуката беа:
Проф. д-р Владимир Трајковски – Вовед во аутистичен спектар на нарушувања (АСН)
Стојан Андонов, дипломиран окупационен терапевт – Окупациона терапија кај деца со АСН
Александра Карагирова, дипломиран специјален едукатор и рехабилитатор – Специјална едукација кај деца со АСН
Вонр. проф. д-р Владимир Илиевски – Социјална поддршка кај децата со АСН
Сите учесници на обуката ќе добијат електронски сертификат за учество на 8 часовна обука од страна на МНЗА. Доколку сте заинтересирани да погледнете слики од настанот повелете кликнете ОВДЕ.
Им благодариме на учесниците од градинката „Пролет“ за интересот што го покажаа. Исто така благодариме на целата администрација на општината Карпош, како и на советниците кои го препознаа овој проект и решија да го финансираат.
аутизам, градинка „Пролет“, МНЗА, обука, Општина Карпош, проект
Истражување на МНЗА за добри практики на индивидуално насочено планирање кај аутизам
trajkovski / June 20, 2020June 20, 2020 / Projects
Почитувани колешки и колеги, драги родители на деца со АСН,
Сакам да ве информирам дека МНЗА започна со ново истражување под наслов: „Истражување за добри практики на индивидуално насочено планирање користени од страна на помошниците на лицата со аутизам“ во рамките на Еразмус плус проектот скратено наречен Аутизам ПЦП, во кој ние членовите на МНЗА учествуваме заедно со партнери од Грција, Бугарија, Италија, Романија и Кипар.
Оваа анкета има за цел да собере важни податоци за алатките или методологијата што ги користите како помошници на лицата со аутистичен спектар на нарушување. Ние сметаме на Вашето практично искуство и знаење што сте го стекнале во текот на годините, со цел да ги модифицираме алатките што ги развиваме за подобро да ги покриеме потребите на индивидуалците со аутистичен спектар.
Оваа анкета нема да Ви одземе премногу време бидејќи ние знаеме дека Вашето време е бесценето, како што и за нас се од непроценливо значење Вашите повратни одговори за развојот на овој проект.
Ве замолувам да одвоите 6 минути од вашето приватно или службено време и да ја пополните анкетата. Особенео ова важи за родителите за кои што алатките кои ги развиваме можат многу да им помогнат во развојот на нивните деца при одредени транзиции во текот на животниот век. Анкетата е во Гугл Формулар и не заборавајте на крај да го стиснете копчето Submit.
Однпред ви благодариме на вашата соработливост.
аутизам, индивидуално насочено планирање, истражување, онлајн, проект
Одржана првата обука од АСП проектот
trajkovski / November 10, 2019November 11, 2019 / Projects
Сакаме да ве известиме дека на 9 и 10 ноември 2019 година МНЗА ја одржана првата обука во рамките на АСП проектот во Центарот за аутизам во Топанско поле. Проектот е со финансиска поддршка од УНИЦЕФ и амбасадата на Кралството на Велика Британија во Скопје. Програмата за социјални вештини и позитивно родителство е системска интервенција од која е од поголема помош за семејствата со аутизам. Во првата фаза од овој проект се едуцираат професионалците, а во втората родителите на децата со аутистичен спектар на нарушувања. Во првиот викенд професионалците се здобија со следните знаења:
Вовед во аутистичниот спектар на нарушувања;
Визуелна поддршка на учењето;
Позитивни пристапи кон сексуалниот развој и едукација;
Управување со сензорната чувствителност;
Позитивни пристапи кон социјалниот развој, комуникација и интеракција;
Разбирање и управување со предизвикувачкото однесување.
За две седмици продолжуваат обуките и професионалците ќе добијат знаења за социјалните вештини, социјалните приказни и како да ги подобрат социјалните однесувања на своите клиенти. Во продолжение проследете слики од настанот.
9-10.11.2019, аутизам, МНЗА, позитивно родителство, прва обука, проект, социјални вештини, УНИЦЕФ
MSSA official web site
Предавањата на вон. проф. д-р Јоана Косевска
МНЗА коорганизатор на конференција во Индија
Нова серија вебинари со светските експерти за аутизмот
„Светските експерти за аутизмот гости на МНЗА“
Обука за неинтегрирани примитивни рефлекси
Users Today : 106
Users Yesterday : 161
This Month : 4030
This Year : 33355
Total Users : 114459
Views Today : 1293
Total views : 477809
Who's Online : 1
Your IP Address : 18.204.56.97
Since December 23rd 2019
Weather forecast Skopje, Macedonia ▸
Follow me on Twitter
Become a Facebook fan
Leave This Blank: Leave This Blank Too: Do Not Change This:
Powered by WordPress | Theme: Aeroblog